# **කරුණු පත්රිකාව - ක්රියාත්මක වන පාසල් ප්රජා ආරක්ෂණ නියෝගය**

**ක්රියාත්මක වන පාසල් ප්රජා ආරක්ෂණ නියෝගය යනු කුමක්ද?**

විදුහල්පති හා අධ්‍යාපන දෙපාර්තමේන්තුව හා පුහුණු කාර්යමණ්ඩලය වැනි ඇතැම් පිරිස් 'බලයලත් පුද්ගලයින්' ලෙස හඳුන්වනු ලැබේ. ඔබ පාසලට යන විට හෝ පාසල සමග සම්බන්ධ වන විට ඔබට අනුගමනය කළ යුතු නීති රීති සැකසීමට ඔවුන්ට බලය ඇත.

මෙම නියෝගය ඔබ පාසල් භූමියට හෝ පාසල් ක්‍රියාකාරකම් සිදුවන වෙනත් ස්ථානවලට ඇතුළු වීම හෝ රැඳී සිටීම නවත්විය හැකිය. පාසැලේදී හෝ පාසල් ක්‍රියාකාරකම් සිදු වන වෙනත් ස්ථානවල, යම් යම් පුද්ගලයින් සමග යම් ආකාරයකට හැසිරීමට ඔබට අවසර නැති බව නියෝගයේ සඳහන් විය හැක. නියෝගය අදාළ නොවන අවස්ථා, හෝ ප්‍රදේශ වැනි විශේෂ අවස්ථා නියෝගයට ඇතුළත් විය හැකිය.

ඔබට මෙම නියෝගය ලබා දී ඇත්තේ ගුරුවරුන්, සිසුන් සහ පාසැලේ සිටින අනෙකුත් පුද්ගලයින්ට ආරක්ෂිත බව දැනෙන පරිදි ය. පාසල් සමාජ ආරක්ෂාව පිළිබඳ වැඩිදුර තොරතුරු [මෙතැනින්](https://www.vic.gov.au/school-community-safety-orders) සොයා ගත හැක. ඔබට පාසල් සමාජ ආරක්ෂණ නියෝගවලින් සිදු වන දේ ගැන දැන ගැනීමට [මෙතැනින්](https://vimeo.com/723185699/0195aac2e2) වීඩියෝවක් ද බැලිය හැක.

**නියෝගයක් ක්‍රියාත්මක වන්නේ කෙතරම් කාලයකට ද?**

නියෝගය මෙම රීති බලාත්මක වන කාලය ද දක්වයි. ඒවා ක්‍රියාත්මක විය හැකි වැඩිම කාලය මාස 12 කි.

**නියෝගයක් ක්‍රියාත්මක කිරීම සමග මා එකඟ නොවන බව පාසලට කියන්නේ කෙසේද?**

බලයලත් පුද්ගලයෙකුට නියෝගයක් කිරීමට පෙර, ඔවුන් නියෝගයක් කිරීමට සිතන බවත් ඔවුන් නියෝගයක් කරන්නේ යැයි සිතන්නේ මන්දැයි ඔවුන් ඔබට දන්වා සිටිය යුතුය. ඔබ යම් ආකාරයකට ක්‍රියා කළේ ඇයිද යන්න, එය ඔබට හෝ ඔබේ දරුවාට බලපාන ආකාරය හෝ ඔවුන් දැනගත යුතු වෙනත් ඕනෑම දෙයක් ගැන පැහැදිලි කිරීමට ඔබට බලයලත් පුද්ගලයාට 'ඉදිරිපත් කිරීමක්' කළ හැකිය, එවිට ඔවුන්ට නියෝගයක් කළ යුතුද යන්න තීරණය කළ හැකිය. නිදසුනක් වශයෙන්, ඔබේ දරුවාට ආබාධිත බව බලයලත් පුද්ගලයාට පැවසීමට ඔබට අවශ්‍ය විය හැකිය, එවිට ඔබට ඔවුන්ට පාසලට යාමට දිගටම සහය විය හැකි බවට වග බලා ගැනීමට කටයුතු කිරීමට ඔවුන්ට හැකි වේ.

නියෝගයක් කිරීමට සිතන බව බලයලත් පුද්ගලයා පැවසීමෙන් පසු ඔබට ඉදිරිපත් කිරීමක් කිරීමට දින 7ක් තිබේ. ඔබට අවශ්‍ය නම් ඉදිරිපත් කිරීමක් කිරීමට වැඩි කාලයක් ඉල්ලා සිටිය හැක.

ලිඛිත ඉදිරිපත් කිරීමක් බලයලත් පුද්ගලයාට ඉ-තැපෑලක් හෝ ලිපියක් ලෙස ඉදිරිපත් කළ හැකිය. ඔබට [මෙතැනින්](https://www.vic.gov.au/school-community-safety-orders) අධ්‍යාපන දෙපාර්තමේන්තුවේ හා පුහුණු වෙබ් අඩවියේ දක්වා ඇති මුල් පිටපත භාවිත කළ හැක.

ඔබට ඉදිරිපත් කිරීමක් ලිවීමට අවශ්‍ය නැතිනම්, ඒ වෙනුවට වාචික ඉදිරිපත් කිරීමක් ලබා දෙන ලෙස ඔබට ඉල්ලා සිටිය හැක. ඔබ වෙනුවෙන් ඉදිරිපත් කිරීමක් කිරීමට ඔබට ඔබේ ආබාධිත සහය පුද්ගලයා හෝ පරිවර්තකයා වැනි වෙනත් කෙනෙකුගෙන් ද ඉල්ලා සිටිය හැක.

**මට පාසලේ දරුවෙකු සිටී නම්, මට අඛණ්ඩ නියෝගයක් අනුගමනය කිරීමට සිදු වූ විට ඔවුන්ට කුමක් සිදු වෙයි ද?**

නියෝගය ඔබේ දරුවාට බලපාන ආකාරය සහ ඔබ ඔවුන් රැකබලා ගන්නා ආකාරය ගැන ඔබේ පාසල හොඳින් සිතා ඇත. නියෝගයක් යනු ඔබ ඔවුන්ව රැකබලා ගැනීමෙන් හෝ ඔවුන්ගේ අධ්‍යාපනයට සම්බන්ධ වීමෙන් වළක්වාලීමට නොවේ.

ඔබට නියෝගයක් ලබා දීමෙන් පසු හැකි ඉක්මනින් ඔබේ පාසල ඔබට ‘සන්නිවේදන සහ ප්‍රවේශ ක්‍රමවේදයක්’ දෙයි. මෙය සකසන්නේ:

* ඔබේ දරුවාගේ අධ්‍යාපනය ගැන ඔබට පැවසිය හැකි ආකාරය
* ඔබේ දරුවාට ආරක්ෂිතව පාසලට යාමට සහ පාසල් ක්‍රියාකාරකම්වලට සහභාගී විය හැකි ආකාරය
* ඔබේ දරුවාට සහයෝගය සහ රැකවරණය ලබා දෙන බව සහතික කිරීමට ඔවුන් කුමක් කරන්නේද යන්න සැලකීමෙනි.

**මම නියෝගයක් අනුගමනය නොකරන්නේ නම් කුමක් සිදු වෙයි ද?**

ඔබ නියෝගයේ දක්වා ඇති නීති රීති අනුගමනය නොකරන්නේ නම්, එම නියෝගය අනුගමනය කිරීමට පාසලට මහේස්ත්‍රාත් අධිකරණයට අයදුම් කළ හැකිය.

නියෝගයක් අනුගමන නොකර ඔබ වැරදි කරන බව මහේස්ත්‍රාත් අධිකරණයට වැටහෙන්නේ නම්, ඔවුන්:

* ඔබට දඩයක් ගෙවීමට සිදු කිරීමට
* ඔබට නියෝගයට අනුගත වීමට
* ඔබට නියෝගයට අනුගත වීමට විශේෂිත ක්‍රියාවක් සිදු කිරීමට
* උසාවියෙන් සුදුසු යැයි සිතන ඕනෑම දෙයක් සිදු කිරීමට නියෝග කළ හැකිය.

නියෝගයක් අනුගමනය නොකිරීම නිසා ඔබ සිරගත නොවෙයි, අපරාධ වාර්තාවක් හෝ අපරාධ දඬුවමක් නොලබයි.

**නියෝගය වෙනස් කිරීමට මට අවශ්‍ය නම් කුමක් සිදු වෙයි ද?**

ඔබට නියෝගයක නීති ඉවත් කිරීමට හෝ වෙනස් කිරීමට අවශ්‍ය නම්, ඔබට එම වෙනස්කම් සිදු කිරීමට නියෝගය කළ බලයලත් පුද්ගලයාගෙන් ඉල්ලා සිටිය හැක. බලයලත් පුද්ගලයා එකඟ වන්නේ නම්, ඔවුන් ඔබට වෙනස් කළ නියෝගයේ ලිඛිත පිටපතක් ලබා දිය යුතුය. ඔවුන් එකඟ නොවන්නේ නම්, ඔවුන් ක්‍රියාත්මක වන නියෝගයකදී සමාන අවශ්‍යතා අනුගමනය කළ යුතුය.

බලයලත් පුද්ගලයෙකුට නියෝගයකට නව නීති එකතු කිරීමට අවශ්‍ය නම්, ඔවුන් පවතින නියෝගයකදී සිදු කරන සමාන අවශ්‍යතා අනුගමනය කළ යුතුය.

**මට නියෝගයක් අභියාචනා කිරීමට අවශ්‍ය නම් කුමක් කළ යුතුද?**

පහත හේතු මත නියෝගයක් අභියාචනා කිරීමට ඔබට ඔබේ පාසලට අයදුම් කළ හැකිය:

* ඔබට විරුද්ධව නියෝගයක් ලැබිය යුතු බවට ඔබ එකඟ නොවන්නේ නම්
* ඔබ බලයලත් පුද්ගලයාගෙන් නියෝගයෙහි වෙනසක් සිදු කිරීමට ඉල්ලා සිටි නමුත්, ඔවුන් එය ප්‍රතික්‍ෂේප කර ඔබ එම තීරණය පිළිබඳ සෑහීමට පත් නොවන්නේ නම්
* බලයලත් පුද්ගලයා නියෝගයෙහි වෙනසක් සිදු කර ඔබ එම තීරණයට එකඟ නොවන්නේ නම්
* බලයලත් පුද්ගලයා නියෝගය අවලංගු නොකිරීමට තීරණය කර ඇති නම් සහ ඔබ මෙම තීරණය ගැන එකඟ නොවන්නේ නම්.

අභ්‍යන්තර සමාලෝචන තීරණයක් සඳහා ඔබේ අයදුම්පත විදුහල්පතිවරයා වෙත යැවූ මොහොතේ සිට දින 28ක් ගත විය හැක. මෙම කාලය භාවිත කරනු ලබන්නේ ඔබට එරෙහිව ලබා දී ඇති නියෝගය පිටුපස ඇති හේතු සහ ඔබ ඉදිරිපත් කිරීමේදී සපයා ඇති හේතු හොඳින් තක්සේරු කිරීමට ය.

අභ්‍යන්තර සමාලෝචකයාට නියෝගය වෙනස් කිරීමට, නියෝගය අවලංගු කිරීමට හෝ කිසිවක් නොකිරීමට හැකිය. තීරණයක් ගත් පසු, ඔබට ඉ-තැපෑලෙන් සහ/හෝ තැපෑලෙන් දැනුම් දෙනු ලබන අතර, ගත් තීරණය තේරුම් ගැනීමට ඔබට උපකාර කිරීම සඳහා අභ්‍යන්තර සමාලෝචන ප්‍රතිඵලය සඳහා හේතු පිටපතක් ඔබට ලැබෙයි.

අභ්‍යන්තර සමාලෝචනයේ ප්‍රතිඵලය ගැන ඔබ අසතුටුදායක නම්, ඔබට වික්ටෝරියානු සිවිල් සහ පරිපාලන විනිශ්චය සභාවට තීන්දුව අභියාචනා කළ හැක. ඔබට මේ පිළිබඳ වැඩිදුර තොරතුරු අධ්‍යාපන හා පුහුණු දෙපාර්තමේන්තු වෙබ් අඩවියෙන් [මෙතැනින්](https://www.vic.gov.au/school-community-safety-orders) සොයාගත හැකිය.

**මට පරිවතකයෙකු හෝ පරිවර්තන සහයක් අවශ්‍ය නම් කුමක් කළ යුතුද?**

ඔබට පරිවර්තකයෙකු හෝ සහයකයෙකු අවශ්‍ය නම්, ඔබට සහය ලබා ගැනීමට උපකාර කළ හැකි පාසලේ විදුහල්පතිවරයාට පැවසිය හැකිය.

ඔබේ දරුවා රජයේ පාසලකට යන්නේ නම්, ඔබට වැඩිදුර සහය සඳහා අධ්‍යාපන හා පුහුණු දෙපාර්තමේන්තුවේ ප්‍රාදේශීය කාර්යාලය හා සම්බන්ධ විය හැක.

|  |  |
| --- | --- |
| ඊසානදිග වික්ටෝරියාව  දුරකථන: 1300 333 231  ඉ-තැපෑල: [nevr@education.vic.gov.au](mailto:nevr@education.vic.gov.au) | වයඹදිග වික්ටෝරියාව  දුරකථන: 1300 338 691  ඉ-තැපෑල: [nwvr@education.vic.gov.au](mailto:nwvr@education.vic.gov.au) |
| ගිණිකොනදිග වික්ටෝරියාව  දුරකථන: 1300 338 738  ඉ-තැපෑල: [sevr@education.vic.gov.au](mailto:sevr@education.vic.gov.au) | නිරිතදිග වික්ටෝරියාව  දුරකථන: 1300 333 232  ඉ-තැපෑල: [swvr@education.vic.gov.au](mailto:swvr@education.vic.gov.au) |

**මට තවත් තොරතුරු අවශ්‍ය නම් කෙසේද?**

වැඩි විස්තර සඳහා ඔබට අධ්‍යාපන හා පුහුණු දෙපාර්තමේන්තුවේ වෙබ් අඩවියට [මෙතැනින්](https://www.vic.gov.au/school-community-safety-orders) පිවිසිය හැක.